Paraisten kauppala


Asetus Paraisten kauppalan perustamisesta.

Suomen asetuskokoelma 533/1947.

Annettu Helsingissä 26 päivänä kesäkuuta 1947.

Sisäasiainministerin esittelystä määrätään täten, että Paraisten kunnasta on tammikuun 1 päivästä 1948 lukien erotettava eri kuntana olevaksi Parainen nimiseksi kauppalaksi alue, jonka raja kulkee seuraavasti:

Alkaen Norrbyn jakokunnan ja Skråbbon ja Vepoon yksinäistalojen yhteisestä vesipiirirajapisteestä Hessundin länsiosassa raja seuraa aluksi Norrbyn ja Muddaisten jakokuntien vesipiirirajaa toiselta sekä Skråbbon ja Kyrkängin jakokuntien toiselta puolen itään siihen pisteeseen, missä Muddaisten kylään kuuluvien Lehtiniemen ja Hessvikin tilojen RN:ot 135 ja 133 ja Skogsbackan tilan RN:o 14 välisen rajan jatke leikkaa edellä mainitun kylien välisen vesipiirirajan, jota rajan jatketta ja rajaa se sitten seuraa etelään sanotun Lehtiniemen ja Ketolan tilan RN:o 44 yhteiseen pyykkiin N:o 8. Tästä jatkuu raja näiden tilojen välistä rajaa länteen pyykkiin N:o 9. Siitä menee raja Pohjoinen metsäpalsta nimisen tilan RN:o 27 tilusten yli Pappilan ja Muddaisten kylien välisellä rajalla olevaan Vestergårdin talon pohjoisimpaan pyykkiin N:o 1 sekä kääntyy tästä etelään, seuraten Pappilan ja Muddaisten kylien välistä rajaa pisteeseen, jossa Söderbyn ja Pappilan kylien välisellä rajalla olevain pyykkien N:ot 29 ja 116 välisen rajan jatke leikkaa tämän kylänrajan. Siitä menee raja mainittua rajan jatketta ja rajaa länteen pyykkiin N:o 29, missä se taas kääntyy etelään ja seuraa aluksi Pappilan kylän ja Tennbyn yksinäistalon välistä rajaa pyykkiin N:o 1 sekä edelleen tämän rajan suuntaisena Pappilan tilusten yli Pappilan lahdessa olevalle Norrbyn ja Muddaisten jakokuntien väliselle vesipiirirajalle. Tästä jatkuu raja pitkin Muddaisten, Brattnäsin ja Gunnarsnäsin jakokuntien toiselta sekä Norrbyn, Parsbyn ja Skräbbölen jakokuntien välistä vesipiirirajaa toiselta puolen siihen pisteeseen, jossa Piukkalan ja Skräbbölen yksinäistalojen maarajan jatke leikkaa tämän vesipiirirajan, mistä se jatkuu tätä jatketta rantaan sekä edelleen Piukkalan ja Skräbbölen yksinäistalojen välistä maarajaa Sysilahden kylän rajalle. Siitä se menee suorana Sysilahden kylässä olevan Nedergårdin tilan RN:o 443 tilusten yli Sysilahden kylään vievälle tielle Berghem nimisen tilan RN:o 415 länsipuolella olevan metsäsaarekkeen länsireunaan sekä edelleen tätä raunaa sen pohjoispuolella kulkevan laskuojan varteen. Siitä se kääntyy koilliseen ja seuraa sanottua laskuojaa jo mainitun Nedergårdin tilan ja samaan kylään kuuluvan Vestergårdin tilan RN:o 36 tilusten yli Lindbergin yksinäistalon rajalle sekä seuraa sitten Lindbergin, Parsbyn, Finnbyn ja Bläsnäsin kylien ja yksinäistalojen läntistä maarajaa Vepoon yksinäistalon rajalle. Siitä menee raja Bläsnäsin ja Vepoon yksinäistalojen välistä rajaa rantaan sekä edelleen Vepoon jakokunnan toiselta sekä Finnbyn ja Norrbyn jakokuntien välistä vesipiirirajaa toiselta puolen alussa mainittuun pisteeseen.

Tämän mukaisesti tulee Paraisten kauppalaan kuulumaan allamainitut kylät, yksinäistalot, tilat ja alueet.
1. Seuraavat kylät, yksinäistalot, ja tilat kokonaan:
Norrbyn. Parsbyn, Storgårdin ja Söderbyn kylät sekä Bläsnäsin, Finnbyn, Lindbergin, Skräbbölen ja Tennbyn yksinäistalot ynnä
Muddaisten kylästä:
Hästsund 112, Solhem 118, Furulund 120, Strandås 121, Kotilahti 124, Fridhem 126, Haga 127, Strandås II 128, Kalliorinne 129, Granhem 130, Koivula 131, Köpbacka 132, Hessvik 133, Tallbacka 134, Lehtiniemi 135, Hästsunds brons vägområde 136, Hästsunds brons vägområde 137, Hästsunds brons vägområde 138, Kotilahti II 139 ja Hästsund 140 sekä
Pappilan kylästä:
Begravningsplats 11, Folskoletomt 12, Allmän landsväg 13 ja Storfällan niminen talo N:o 2.
Sysilahden kylästä:
Nybacka 41, Hörnet 45, Vuorenpää 47, Mäntylä 48, Bergkulla 49, Åkerbacka 410, Syrjälä 411, Alimäki 412, Vägen 414, Berghem 415, Mäenpää 416, Haka 417, Kulmala 419, Grankulla 421, Mäki 422, Fredhem 424, Pohjola 426, Kuusela 427, Tomtebo 428, Solbacka 429, Reunala 430, Solbacka II 433, Grankulla II 434, Leppämäki 435, Nytorp 436, Kukkavuori 438, Gläntan 439, Norrbacka 440, Fridebo 441 ja Betania 442.
2. Selitetyn rajan sisään jäävät osat seuraavista tiloista:
Muddaisten kylästä:
Pohjoinen metsäpalsta 27 ja
Pappilan kylästä:
Prästgården N:o 1;
Sysilahden kylästä:
Vesterbacka 36 ja Nedergård 443.
Selitetyn rajan sisään jäävät yhteiset maa- ja vesialueet sekä tikoiksi jaoittelemattomat aleet [pitää olla alueet], niihin luettuna myös niinsanottu Kirkkomalmi.

Edellä 1 kohdassa luetellut kylät, yksinäistalot ja tilat on myös kameraalisessa suhteessa siirrettävä tammikuun 1 päivästä 1948 Paraisten kauppalaan.

Samalla on määrätty, että Paraisten kauppala on katsottava kaksikieliseksi kunnaksi, jossa enemmistön kieli on ruotsi ja suomenkielistä väestöä vähemmän kuin kolmasosa kauppalan väestöstä, sekä ettei tämä kunnallisen jaoituksen muutos aiheuta muutosta Paraisten maalaiskunnan kielelliseen jaoitukseen, ja että Paraisten kauppala kuuluu hallinnollisesti Paraisten nimismiespiiriin ja Piikkiön kihlakuntaan sekä oikeudellisesti Paraisten tuomiokuntaan, ja muodostavat Paraisten pitäjä ja Paraisten kauppala yhdessä käräjäkunnan. Kauppalan hallitukseen ja hallintoon nähden on noudatettava, mitä valtioneuvoston [pitää olla valtioneuvosto] määrää.

Helsingissä 26 päivänä kesäkuuta 1947.

Tasavallan Presidentti J. K. PAASIKIVI.

Sisäasiainministeri Yrjö Leino. 

Kauppalat